2015.

2015 (MMXV) bila je prosta godina koja je počela u četvrtak po gregorijanskom kalendaru. To je 15. godina 3. milenija i 21. vijeka i 6. godina 2010-ih.

Proglašena je:
 Međunarodnom godinom svjetlosti
 Međunarodnom godinom tla

 Događaji 
 Januar
 1. januar
 Ulazak Litvanije u Eurozonu i zamjena domaće valute litas eurom.
 Srbija preuzela predsjedavanje Organizacije za evropsku sigurnost i saradnju (OESS).
 7. januar – U napadu na sjedište francuskog satiričnog sedmičnika Charlie Hebdo u Parizu stradalo je smrtno 12 osoba, a 10 ih je teško povrijeđeno. Vlada Francuske objavila je da je nivo nacionalne sigurnosti u Parizu povišen na najviši stepen.
 9. januar – Počelo 16. kontinentalno nogometno prvenstvo Azije, AFC Azijski kup 2015. u Australiji.
 11. januar
 Održana 72. dodjela "Zlatnog globusa".
 U drugom krugu šestih predsjedničkih izbora u Hrvatskoj pobijedila Kolinda Grabar-Kitarović, čime je postala prva žena na funkciji predsjednika Republike Hrvatske.
 15. januar – Otvoreno Svjetsko prvenstvo u rukometu u Kataru.
 17. januar – Planirani početak 30-og po redu Afričkog kupa nacija, u Ekvatorijalnoj Gvineji.
 26. januar – Asteroid 2004 BL86 prošao brzinom od 56.000 km/h pored Zemlje na udaljenosti od samo 1,2 miliona km.

 Februar 
 3. februar – Počelo 43. Svjetsko prvenstvo u alpskom skijanju u američkim gradovima Vail i Beaver Creek u saveznoj državi Colorado.
 15. februar – Završeno 43. Svjetsko prvenstvo u alpskom skijanju u američkim gradovima Vail i Beaver Creek u saveznoj državi Colorado.
 18. februar – U švedskom gradu Falunu  počelo Svjetsko prvenstvo u nordijskom skijanju 2015.

 Mart 
 4. mart – Otvaranje 47. Svjetskog prvenstva u biatlonu u finskom Kontiolahtiju.
 11. mart – Kuba i SAD ponovo uspostavile telefonske linije koje su od 1999. bile u prekidu.
 13. mart – Tropski ciklon "Pam" pogodio glavni grad Vanuatua Port Vilu. Poginulo je više od 10 osoba, a oko 250 hiljada osoba je ugroženo. Vjetar je dosezao brzinu od 280 km/h.
 24. mart – Let 9252 Germanwingsa srušio se na visini od 1500 m u francuske Alpe. Svih 144 putnika i 6 članova posade je izginulo.

 April 
 8. april – U cijelom Washingtonu nestalo struje nakon eksplozije u elektrani u Marylandu.
 22. april – Erupcija vulkana Calbuco u Čileu.
 25. april – Zemljotres magnitude 7,8 pogodio Nepal; poginule 8452 osobe, a povrijeđeno 19.009.
 27. april – U napadu na policijsku stanicu u Zvorniku ubijeni policajac i napadač.

 Maj 
 8. maj – U organizaciji Društva novinara Bosne i Hercegovine u Banjoj Luci održana je manifestacija pod nazivom "Novinar godine" na kojoj su, po 20. put, dodijeljene novinarske nagrade i priznanja za prethodnu godinu. Nagradu "Novinar godine" za 2014. godinu dobio je Mladen Marić, novinar Federalne televizije. "Nagrada za životno djelo" uručena je novinaru Hajrudinu Somunu.
 14. maj – Viši sud u Beogradu donio odluku kojom je Draža Mihajlović rehabilitiran.
 19. maj
 Početak Eurosonga 2015. u Austriji.
 Na sjednici Komiteta ministara Vijeća Evrope u Bruxellesu, BiH zvanično od Belgije preuzima predsjedavanje Komitetom ministara za narednih šest mjeseci. Ministar vanjskih poslova Bosne i Hercegovine Igor Crnadak će na 125. sastanku Komiteta, tokom inauguralnog govora, predstaviti prioritete predsjedavanja Bosne i Hercegovine.
 20. maj
 Američka vojska počela test letjelice "X-37B", koja ima ugrađeni ionski pogon.
 Turski predsjednik Recep Tayyip Erdoğan prisustvuje bilateralnom sastanku zvaničnih delegacija Bosne i Hercegovine i Republike Turske, nakon čega je sa članovima Predsjedništva Bosne i Hercegovine prisustvovao potpisivanju niza memoranduma, sporazuma i ugovora između zvaničnih institucija Turske i Bosne i Hercegovine.
 22. maj – Vlada Holandije donijela odluku da banku ABN Amro, koja je tokom krize 2007. prešla u državno vlasništvo, ponovo vrati na berzu.
 24. maj – Francuski film režisera Jacquesa Audiarda Dheepan osvojio je Zlatnu palmu na 68. Kanskom filmskom festivalu.

 Juni 
 2. juni – Samo nekoliko dana nakon što je peti put uzastopno izabran za predsjednika FIFA-e Sepp Blatter objavio da se povlači s te funkcije.    
 6. juni
 Pobjedom u finalu Lige prvaka Barcelona po peti put postala prvak Evrope.
 Papa Franjo posjetio Bosnu i Hercegovinu. 
 10. juni – Nakon žustre rasprave između ljevičarske i konzervativne frakcije u Evropskom parlamentu glasanje o usvajanju Transatlantskog sporazuma o trgovini i investicijama (TTIP) odloženo do daljnjeg.
 26. juni
 U napadu na tvornicu plina u Francuskoj poginula jedna, a najmanje dvije osobe su ozlijeđene. Francuski predsjednik Francois Hollande je napad okvalificirao terorističkim.
 U terorističkom napadu u Sousseu u Tunisu poginulo 37 osoba.
 U terorističkom napadu na šiitsku džamiju u centru grada Kuvajta poginulo je 26 osoba i bombaš-samoubica a povrijeđeno 227 osoba.

 Juli 
 5. juli – Na referendumu u Grčkoj građani odbili mjere štednje koje su ponudili međunarodni kreditori u zamjenu za dodatnu finansijsku pomoć.
 9. juli – Na sjednici Evropskog parlamenta u Strasbourgu, u znak sjećanja na srebrenički genocid, usvojena Rezolucija o Srebrenici, kojom se oštro osuđuje zločin u Srebrenici, koji je u skladu s presudama Haškog tribunala i Međunarodnog suda pravde okarakteriziran kao genocid.
 10. juli – Sa državne zgrade u Columbiji u Južnoj Karolini, skinuta je posljednja zastava Konfederacije kao odgovor na masakr koji se dogodio u metodističkoj crkvi u Charlestonu. 
 11. juli – Više od 50.000 osoba u Potočarima prisustvovalo obilježavanju 20. godišnjice genocida u Srebrenici. 
 14. juli
 Prolijetanje letjelice New Horizons na 9600 km od Plutona.
 NASA -ina bespilotna letjelica New Horizons vrši prvi planetarni prelet Plutona.
 Naučnici CERN-a, zaposleni pri Velikom hadronskom sudaraču, objavili otkriće pentakvarka.
 Iran i šest velikih sila postigli dogovor kojim se ograničava iranski nuklearni program.
 15. juli – Sud u Njemačkoj izrekao je kaznu od četiri godine zatvora Oskaru Gröningu (poznatom pod nadimkom "Knjigovođa iz Auschwitza"), nekadašnjem oficiru jedinice "SS", zbog saučesništva u masovnom ubistvu.  Tužilaštvo je tvrdilo da je sortiranjem banknota oduzetih od Jevreja koji su dopremani vozovima pomagao režimu odgovornom za masovno ubistvo.
 16. juli – Donji dom japanskog parlamenta odobrio je zakon kojim će biti proširena uloga vojske, uprkos protivljenju opozicije i protestima građana. Japan će, prema novom zakonu, moći da koristi vojnu silu ne samo za samoodbranu nego i za pomaganje saveznicima u inostranstvu.
 17. juli
 Svih 28 zemalja Evropske unije odobrilo je hitnu finansijsku pomoć Grčkoj u visini od sedam milijardi eura. Pomoć se računa kao kredit koji će Grčkoj omogućiti da plati neke od svojih obaveza dok se ne donese novi, treći paket kreditne pomoći.
 Rekorder Bosne i Hercegovine na 800 metara Amel Tuka pobijedio na svom debitantskom nastupu na mitingu "Dijamantske lige" u Monaku.
 19. juli – Mađarska vojska završila je izradnju probnih 150 metara ograde kako bi spriječila ilegalne migracije. Dužina ograde će iznositi 175 kilometara duž granice sa Srbijom.
 31. juli – Međunarodni olimpijski komitet odabrao Peking za domaćina ZOI 2022.

 August 
 4. august – Poginula 31 osoba kad je poplava izbacila voz iz kolosijeka u Hardi (Madhya Pradesh, Indija).
 5. august – Potvrđeno je da ostaci pronađeni na francuskom ostrvu Réunionu pripadaju letu 370 Malaysia Airlinesa, koji je nestao u martu 2014.
 6. august – Službeno otvoren novi prolazni kanal, koji otprilike udvostručuje kapacitet Sueskog kanala.
 8. august – Tajfun Soudelor pogodio Tajvan i istočnu Kinu ubivši najmanje 29, a ozlijedivši stotine osoba.
 12. august – Nekoliko eksplozija u kineskom gradu Tianjinu usmrtilo 50 osoba, a hospitalizirano ih je najmanje 700.
 14. august – Počinje 21. izdanje Sarajevo Film Festivala (SFF), a trajat će do 22. augusta. Bit će prikazano 259 filmova iz 57 zemalja u 18 programskih cjelina.
 16. august – Kadetska košarkaška reprezentacija BiH pobjedom u finalu Evropskog prvenstva 2015. prvi put u historiji postala prvak Evrope.

 Septembar 
 5. septembar – Otvoreno 39. Evropsko prvenstvo u košarci.
 10. septembar – U azerbejdžanskom Bakuu počeo Svjetski šahovski kup 2015.
 24. septembar – U stampedu na hadždžu koji se desio u Mini u blizini Mekke život je izgubilo 717 hodočasnika.
 28. septembar – NASA objavila da je na Marsu otkrivena voda.
 30. septembar – Građanski rat u Siriji: Započela ruska vojna intervencija usmjerena protiv snaga Islamske Države.

 Oktobar 
 1. oktobar – Najmanje 10 ljudi je poginulo, a 20 ranjeno u pucnjavi na koledžu u Oregonu (SAD).
 2. oktobar – U klizištu u Gvatemali poginulo je 30 ljudi, a preko 600 se smatra nestalima.
 3. oktobar – U Jajcu je pronađeno 7 grobova i jedan od najljepših srednjovjekovnih sarkofaga.
 4. oktobar – Na jugoistoku Francuske najmanje 16 osoba poginulo je u bujici koja je uslijedila nakon olujnog nevremena.
 5. oktobar – Indonezijski spasioci pronašli olupinu malog putničkog aviona koji je sa desetero ljudi nestao u petak.
 6. oktobar – Izraelski vojnici ubili tri palestinska tinejdžera uključujući 13-godišnjeg dječaka. U eskalaciji nasilja izraelskih vojnika povrijeđeno je više od 450 osoba.

 Novembar 
 8. novembar – Održani osmi Parlamentarni izbori u Hrvatskoj 2015..

 Decembar 
 29. decembar – Izašao jubilarni 1000. broj sedmičnog magazina Slobodna Bosna, čije je izdanje ujedno i posljednji broj ovog magazina u papirnatom izdanju. U novoj 2016. godini preselit će se na digitalnu platformu.

 Rođeni 
 2. maj – Princeza Charlotte od Cambridgea, kćerka britanskog princa Williama i vojvotkinje od Cambridgea

 Umrli 
 Januar 
 1. januar – Mario Cuomo, američki političar, 52. guverner savezne države New York
 4. januar – Urlich Beck, njemački sociolog
 7. januar
 John Burritt, američki biatlonac i skijaš-trkač
 Rod Taylor, australijski glumac
 9. januar
 Muhamed Mujkanović, bosanskohercegovački interpretator sevdalinki
 Miroslav Soviš, čehoslovački biatlonac
 21. januar – Kemal Monteno, bosanskohercegovački kantautor
 23. januar – Abdullah bin Abdulaziz al-Saud, saudijski kralj
 26. januar – Demis Rusos, grčki pjevač

 Februar 
 9. februar – Boba Stefanović, pjevač i kompozitor domaće zabavne muzike
 18. februar – Asuman Baytop, turska botaničarka
 21. februar – Holm Sundhaussen, njemački historičar
 27. februar – Leonard Nimoy, američki glumac, režiser, pjesnik, pjevač i fotograf

 Mart 
 4. mart – Dušan Bilandžić, hrvatski političar, historičar i pisac
 5. mart – Vlada Divljan,  jugoslavenski i srpski muzičar
 11. mart – Dinka Delić, bivša mis Jugoslavije
 12. mart – Terry Pratchett, engleski pisac naučne fantastike
 20. mart
 Rajmund Likić, bosanskohercegovački klarinetist i muzički pedagog
 Safet Plakalo, teatrolog i osnivač Sarajevskog ratnog teatra
 24. mart
 Zoran Kapetanović, bosanskohercegovački novinar
 Astrid Ivask, latvijsko-američka pjesnikinja
 26. mart – Tomas Tranströmer, švedski pisac, pjesnik i prevodilac
 28. mart – Ante Pažanin, hrvatski filozof

 April 
 13. april – Günter Grass, njemački književnik
 14. april – Percy Sledge, američki R'n'B i soul pjevač
 29. april – François Michelin - direktor francuske kompanije za proizvodnju guma "Michelin"
 30. april – Ben E. King, američki R'n'B i soul pjevač

 Maj 
 15. maj – B.B. King, američki gitarist i pjevač bluesa
 19. maj – Affan Ramić, bosanskohercegovački slikar i akademik
 23. maj – John Forbes Nash Jr., američki ekonomista, dobitnik Nobelove nagrade za ekonomiju

 Juni 
 1. juni
 Vladimir Furduj, bubnjar Korni grupe
 Nicholas Liverpool, predsjednik Dominike
 5. juni – Fran Višnar, hrvatski vojni i obavještajni analitičar, novinar i politolog
 7. juni – Christopher Lee, britanski glumac
 11. juni – Ornette Coleman, američki džez saksofonist
 17. juni – Süleyman Demirel, turski političar
 24. juni – Stanisław Szczepaniak, poljski biatlonac
 26. juni – Jevgenij Primakov, ruski premijer i ministar vanjskih poslova
 29. juni – Josef Masopust, češki nogometaš i trener

 Juli 
 8.juli – Andromaqi Gjergji, albanska etnologinja
 10. juli – Omar Sharif, egipatski glumac
 13. juli – Satoru Iwata, tvorac videoigara i izvršni direktor Nintenda
 18. juli – Jules Bianchi, francuski vozač Formule 1

 August 
 17. august – Arsen Dedić, hrvatski kantautor šansona i zabavne muzike
 24. august – Justin Wilson, engleski vozač
 27. august – Boris Aranđelović, pjevač rock grupe Smak
 28. august – Krunoslav Cigoj, hrvatski operni pjevač

 Septembar 
 13. septembar – Moses Malone, američki košarkaš
 19. septembar – Admiral Mahić, bosanskohercegovački književnik

 Oktobar 
 1. oktobar – Usnija Redžepova, makedonska pjevačica romsko-turskog porijekla
 4. oktobar – Nebojša Popović, filmski kritičar i urednik Filmskog programa Radio-televizije Srbije (RTS)
 5. oktobar – Henning Mankell, švedski pisac
 7. oktobar – Paget Stewart, kanadski biatlonac
 19. oktobar – Munib Maglajlić, bosanskohercegovački historičar književnosti
 29. oktobar
 María Luisa Aguilar, peruanska astronomkinja
 Ranko Žeravica, jugoslavenski košarkaški trener
 30. oktobar – Zehra Deović, bosanskohercegovačka interpretatorka sevdalinki

 Novembar 
 2. novembar – Petar Lalović, jugoslavenski filmski režiser, scenarist i snimatelj
 5. novembar – Muharem Osmić, bosanskohercegovački glumac
 10. novembar – Helmuth Schmidt, njemački kancelar (1974–1982)
 15. novembar 
 Moira Orfei, italijanska glumica
 Ajša Ditanova, krimska glumica
 21. novembar – Mustafa Skopljak, bosanskohercegovački likovni umjetnik i kipar
 24. novembar – Sead Bejtović, bosanskohercegovački pozorišni glumac

 Decembar 
 27. decembar – Stein Eriksen, norveški skijaš, svjetski i olimpijski prvak u slalomu i veleslalomu
 28. decembar
 Lemmy Kilmister, britanski muzičar, član Motorheada
 Eloy Inos, američki političar, 8. guverner Sjevernomarijanskih ostrva

 Nobelove nagrade 
 Fiziologija i medicina – William C. Campbell, Satoshi Ōmura, Tu Youyou
 Fizika – Takaaki Kajita, Arthur B. McDonald
 Hemija – Tomas Lindahl, Paul Modrich, Aziz Sancar
 Književnost – Svjetlana Aleksijevič
 Ekonomija – Angus Deaton

 Reference 

 Vanjski linkovi